b'\n_START_ARTICLE_\nUmetnostno drsanje\n_START_PARAGRAPH_\nUmetnostno drsanje je \xc5\xa1port, pri katerem posamezniki, pari ali skupine izvajajo piruete, skoke, korake in drugo koreografijo z drsalkami na ledu. Umetnostni drsalci tekmujejo v razli\xc4\x8dnih skupinah, od za\xc4\x8detnikov do olimpijskih drsalcev (\xc4\x8dlanov) in na lokalnih, dr\xc5\xbeavnih ter mednarodnih tekmovanjih. Mednarodna drsalna zveza (ISU) ureja mednarodni sodni\xc5\xa1ki sistem in tekmovanja. Umetnostno drsanje je priznana panoga na Zimskih olimpijskih igrah._NEWLINE_Ve\xc4\x8dja mednarodna tekmovanja prireja ISU. Tja spadajo Zimske olimpijske igre, svetovna prvenstva, Mladinsko svetovno prvenstvo, ISU Grand Prix v umetnostnem drsanju, Evropsko prvenstvo in Prvenstvo \xc5\xa1tirih celin.'